钦定古今图书集成/明伦汇编/闺媛典/第345卷 > 《秦女休行》左延年
## 钦定古今图书集成/明伦汇编/闺媛典/第345卷 > 《秦女休行》左延年

步出上西门，遥望秦氏庐。秦氏有好女，自名为女休。
休年十四五，为宗行报仇。左执白杨刃，右据宛鲁矛。
仇家便东南，仆僵秦女休。女休西上山。上山四五里，
关吏呵问女，女休前置词：“平生为燕王妇，于今为诏
狱囚。平生衣参差，当今无领襦。明知杀人当死，兄言
怏怏，弟言无道忧。女休坚词为宗，报仇死不疑。杀人”
都市中，徼我都巷西。丞卿罗列东向坐。女休凄凄曳
梏前，两徒夹我持刀。刀五尺馀刀未下，朣胧击鼓赦
书下。